Teatro San Moisè

O Teatro San Moisè foi un teatro de ópera da cidade de Venecia (Italia), activo dende 1640 ata 1818. Foi un lugar prominente preto do Palazzo Giustinian e a igrexa de San Moisés na entrada do Gran Canal.

 Historia 
Creado pola rama San Barnaba da familia Giustinian, a súa primeira produción en 1640 foi a ópera de Claudio Monteverdi (hoxe perdida), L'Arianna. A continuación, pasou a mans da familia de Zane e foi empregado pola empresa de Ferrari. O libretista Giovanni Faustino foi un dos primeiros empresarios do teatro.

Dende o principio foi, a pesar de ser un dos máis pequenos teatros de Venecia, tamén un dos máis influentes. En 1668 foi ampliado a 800 asentos, e posteriormente, en 1674, foi adquirido polo empresario Francesco Santurini, que causou unha revolución baixando o prezo das entradas á metade (2 liras), o que levou a un «boom» da ópera e unha maior proliferación de teatros activos na cidade.

A principios do século XVIII Gasparini, Vivaldi e Albinoni estiveron activos en San Moisè. Durante a década de 1740, a ópera buffa napolitana chegou a Venecia e San Moisè foi un dos primeiros teatros onde se concentrou este xénero, con obras de Baldassare Galuppi, en colaboración con Carlo Goldoni, por exemplo. Esta tendencia mantívose durante a meirande parte do século. Nos anos 1770 e 1780 o teatro estaba baixo o control do prolífico libretista Giovanni Bertati, o poeta Cesareo (poeta imperial) da ópera italiana en Viena, que se concentraron en drammi giocoso con Pasquale Anfosso e outros compositores.

San Moisè finalmente pechou as súas portas en 1818 tras producir unha serie de farsas de Rossini. En primeiro lugar, converteuse nun teatro de monicreques, e logo foi reconstruído como o Teatro Minerva. A finais do século XX convertérase en parte nunha tenda e nun bloque de pisos.

 Estreas no Teatro San Moisè 
 1716: La costanza trionfante degl'amori e de gl'odii de Vivaldi
 1717: Tieteberga de Vivaldi
 1718: Artabano, re dei Parti de Vivaldi
 1718: Armida al campo d'Egitto de Vivaldi
 1718: Gl'inganni per vendetta de Vivaldi
 1765: L'amore in ballo de Giovanni Paisiello
 1766: Le serve rivali de Tommaso Traetta 
 1773: L'innocente fortunata de Giovanni Paisiello
 1774: Le nozze in contrasto de Giovanni Valentini
 1775: La contadina incivilita de Pasquale Anfossi
 1775: Didone abbandonata de Pasquale Anfossi
 1775: L'avaro de Pasquale Anfossi
 1776: Le nozze disturbate de Giovanni Paisiello
 1777: Lo sposo disperato de Pasquale Anfossi
 1778: Ezio de Pasquale Anfossi
 1778: La forza delle donne de Pasquale Anfossi
 1779: Azor Re di Kibinga de Pasquale Anfossi
 1781: Gli amanti canuti de Pasquale Anfossi
 1781: Il trionfo di Arianna de Pasquale Anfossi
 1787: L'orfanella americana de Pasquale Anfossi
 1787: Don Giovanni Tenorio de Giuseppe Gazzaniga
 1801: Martino Carbonaro de Giuseppe Gazzaniga
 1802: Le metamorfosi di Pasquale de Gaspare Spontini
 1810: La cambiale di matrimonio de Gioachino Rossini
 1812: L'inganno felice de Gioachino Rossini
 1812: La scala di seta de Gioachino Rossini
 1812: L'occasione fa il ladro de Gioachino Rossini
 1813: Il signor Bruschino de Gioachino Rossini
 1815: Bettina vedova de Giovanni Pacini

 Véxase tamén 

 Bibliografía 
 Schwager, Myron (1986) Public opera and the trials of the Teatro San Moisè. Early Music.1986; 14: 387-396
 Zoppelli, Luca (1992), lemma Venice nel The New Grove Dictionary of Opera, ed. Stanley Sadie (Londres) ISBN 0-333-73432-7

Categoría:Teatros de ópera de Italia
Categoría:Venecia